Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Parlamentuaren

urteko kontuak,

2022

2023ko ekaina

Aurkibidea

[I. Introducción 3](#_Toc135651666)

[II. Objetivos y alcance de la fiscalización 4](#_Toc135651667)

[III. Opinión 5](#_Toc135651668)

[III.1. Opinión de auditoría financiera 5](#_Toc135651669)

[III.2. Opinión de cumplimiento de la legalidad 5](#_Toc135651670)

[IV. Fundamento de la opinión 6](#_Toc135651671)

[V. Cuestiones claves de auditoría 7](#_Toc135651672)

[VI. Responsabilidad del Parlamento de Navarra 8](#_Toc135651673)

[VII. Responsabilidad de la Cámara de Comptos de Navarra 9](#_Toc135651674)

[VIII. Seguimiento de las recomendaciones emitidas en informes anteriores 11](#_Toc135651675)

[Apéndice 1. Resumen de las cuentas anuales del Parlamento de Navarra 2022 13](#_Toc135651676)

[Apéndice 2. El Parlamento de Navarra 19](#_Toc135651684)

[Apéndice 3. Marco regulador 20](#_Toc135651685)

[Apéndice 4. Observaciones y hallazgos adicionales de la fiscalización 21](#_Toc135651686)

[ANEXO. Organigrama del Parlamento de Navarra 30](#_Toc135651689)

I. Sarrera

Nafarroako Kontuen Ganberak, Nafarroako Parlamentuko Mahaiak 2023ko martxoaren 20an hartutako erabakia betez, ganbera bera arautzen duen abenduaren 20ko 19/1984 Foru Legearekin eta 2023rako jarduera-programarekin bat, Nafarroako Parlamentuaren –aurrerantzean, Parlamentua– 2022ko ekitaldiari dagokion urteko kontuen aurreproiektua fiskalizatu du.

Azterketa lana 2023ko apirilean egin du auditoriako bi teknikarik eta auditore batek osatutako lantalde batek. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Parlamentuko lehendakariari azaldu zitzaizkion, kasua bada egokitzat jotako alegazioak aurkezteko, Nafarroako Kontuen Ganberari buruzko 19/1984 Foru Legearen 11.2 artikuluan aurreikusitakoari jarraituz. Ezarritako epea igarota, ez da alegaziorik aurkeztu.

Parlamentuko langileei eskerrak ematen dizkiegu lan hau egiteko eman diguten laguntza dela eta.

Kanpo kontroleko organoen auditoretzari buruzko araudiaren azken aldaketen ondorioz, txosten honek eta 2021eko ekitaldiari buruz eman genuenak egitura desberdina dute zenbait alderditan.

Txosten honetako datu guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

II. Fiskalizazioaren helburuak eta norainokoa

Finantza- eta legezkotasun-ikuskapen bat egin da Nafarroako Parlamentuaren 2022ko ekitaldiari dagokion urteko kontuen aurreproiektuari buruz, honako hauei buruzko iritzia emateko:

* Ea 2022ko ekitaldiko urteko kontuek, alderdi aipagarri guztietan, irudi zehatza erakusten duten Parlamentuaren 2022ko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea 2022ko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.

Nafarroako Parlamentuaren 2022ko urte-kontuen fiskalizazioaren norainokoa. Honako hauek dira kontabilitateko egoera-orriak:

* Aurrekontuaren likidazioaren egoera-orria.
* Egoeraren balantzea.
* Emaitza ekonomiko eta ondarekoaren kontua.
* Ondare garbian izandako aldaketen egoera-orria.
* Eskudiru-fluxuen egoera-orria.
* Oroitidazkia.

Parlamentuaren urteko kontuak Nafarroako Parlamentuaren Kontabilitate Planari eta haren erregelamendu ekonomiko finantzarioari jarraituz egiten dira. Kontabilitate Plana Kontabilitate Publiko Plan Orokorrari egokituta dago Nafarroako Parlamentuko Mahaiak 2012ko abenduaren 17an hartutako Erabakiaren bidez.

Fiskalizazioaren denbora-norainokoa 2022ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

III. Iritzia

Nafarroako Kontuen Ganberak, ganbera arautzen duen 19/1984 Foru Legeak esleitzen dizkion eskumenak erabiliz, Parlamentuaren urteko kontu orokorren aurreproiektua fiskalizatu du. Honako hauek osatuta daude kontu horiek: 2022ko abenduaren 31ko balantzea, emaitza ekonomiko eta ondarezkoaren kontua, ondare garbian izandako aldaketen egoera-orria, aurrekontuko likidazioaren egoera-orria eta data horretan amaitutako ekitaldiari dagokion memoria.

Orobat fiskalizatu du Parlamentuak 2022ko ekitaldian legeria bete ote duen.

III.1. Auditoria finantzarioko iritzia

Gure iritziz*,* 2022ko ekitaldiko urteko kontuen aurreproiektuak, alderdi aipagarri guztietan, irudi zehatza erakusten du Parlamentuaren 2022ko abenduaren 31ko ondareari eta finantza-egoerari dagokienez. Halaber, haren emaitza ekonomiko eta aurrekontukoak islatzen ditu, data horretan amaitutako urteko ekitaldiari dagozkionak, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko eta aurrekontuetako printzipio eta irizpideei jarraituz betiere.

III.2. Legeria betetzeari buruzko iritzia

Gure iritziz, egindako lanaren norainokoa kontuan hartuta, Parlamentuaren 2022ko ekitaldiko jarduerak, aurrekontu- nahiz finantza-eragiketak eta kontu orokorretan jasotako informazioa bat datoz, alderdi adierazgarri guztietan, funts publikoen kudeaketari aplikatzekoa zaion araudiarekin.

IV. Iritziaren oinarria

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan eta legeria betetzearen fiskalizazioari buruzko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio-gida praktikoak (GPF-OCEX) erabili ditugu. Arau horien indarrez ditugun erantzukizunak aurrerago deskribatzen dira, gure txosteneko “Kontuen Ganberaren erantzukizunak” atalean (urteko kontuei eta legeria betetzeari buruzko fiskalizazioarekin lotutako erantzukizunak).

Urteko kontuei eta legeria betetzeari buruzko fiskalizazioan aplikatu behar ditugun eskakizun etikoekin eta independentzia babestearen arlokoekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.

Gure ustez, lortu dugun auditoria-ebidentziak oinarri nahikoa eta egokia eskaintzen du legezkotasuna betetzeari buruzko gure finantza-iritziari eusteko.

V. Auditoretzako funtsezko gaiak

Auditoretzako funtsezko auziak dira, gure iritzi profesionalaren arabera, esanahi handiena izan dutenak 2022ko urteko kontuak direla-eta egin dugun fiskalizazioan. Auzi horiek urteko kontuen osotasunari buruzko auditoretzaren testuinguruan eta kontu orokorrei buruzko iritzia taxutzerakoan jorratu ditugu, eta ez dugu bereiz azalduko horien gaineko iritzirik.

Erabaki dugu gure fiskalizazioan ez dugula jakinarazi beharreko funtsezko konturik .

VI. Nafarroako Parlamentuaren erantzukizuna

Parlamentuko Kontu-hartzailetza eta Gai Ekonomikoetarako Zerbitzua urteko kontuen aurreproiektua egiteaz arduratzen da, eta legelari nagusiari aurkeztuko dio, azken horrek Parlamentuko Mahaiari helarazi eta Eledunen Batzarrak onespena eman diezaion. Aurreproiektu horrek irudi zehatza eman beharko du Parlamentuaren aurrekontu-likidazioari, ondareari, emaitzei eta finantza-egoerari buruz, aplikatzekoa den finantza-informazio publikoko eta barne kontroleko arau-esparruari jarraituz. Bermatu beharko du, halaber, aipatu kontuetan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin.

Txosten honek aztergai duen urteko kontuen aurreproiektua 2023ko martxoaren 16an egin zuen Nafarroako Parlamentuko Kontu-hartzailetza eta Gai Ekonomikoetarako zerbitzuburuak, eta 2023ko martxoaren 20an eskuratu zitzaigun.

VII. Nafarroako Kontuen Ganberaren erantzukizuna

Helburutzat dugu arrazoizko ziurtasun bat lortzea, urteko kontuetan, oro har, iruzur edo erroreen ondoriozko akats materialik ez egoteaz, eta kontu horietan islatutako jarduerak, aurrekontu- eta finantza-eragiketak eta informazioa aplikatu behar den araudiarekin bat etortzeaz, arauzkotasunaren fiskalizaziorako gure txostena eman ahal izateko, gure iritzia jasotzen duena.

Arrazoizko ziurtasun hori ziurtasun maila handia da, baina ez du bermatzen kanpo kontroleko organoen araudiari jarraikiz egindako fiskalizazio batek beti atzemanen dituenik akats materialak edo ez-betetze adierazgarriak. Akatsak iruzurraren edo erroreen ondorio izan daitezke, edo legea ez betetzearen ondorio, eta akats materialtzat jotzen dira kontuen ganbera honen irizpideak aplikatuta, baldin eta zentzuz aurreikusi ahal bada txostenen erabiltzaileen erabaki ekonomikoetan eraginen dutela.

Fiskalizazioaren atal gisa, eta kanpo kontroleko organoen araudiarekin bat etorriz, gure iritzi profesionala aplikatzen dugu eta eszeptizismo profesionaleko jarrerari eusten diogu auditoretza osoan. Gainera:

* Iruzur edo erroreen eta lege-urratzeen ondorioz akats materialak izateko arriskuak identifikatu eta baloratzen ditugu, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Iruzurraren ondoriozko akats material edo ez-betetze bat ez atzemateko arriskua handiagoa da errorearen ondoriozko akats materialaren kasuan baino; izan ere, iruzurra dagoenean tartean izan daitezke kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea.
* Fiskalizaziorako beharrezkoa den ezagutza lortzen dugu barne-kontrolari buruz, inguruabarren araberako auditoretza-prozedura egokiak diseinatze aldera, eta ez entitatearen barne-kontrolaren eraginkortasunari buruzko iritzia emateko xedez.
* Ebaluatzen dugu ea kontabilitate-politika egokiak aplikatu diren eta arrazoizkoak ote diren kontabilitateko estimazioak eta kudeaketa organoak horien arabera emandako informazioa.
* Urteko kontuen aurkezpen orokorra, egitura eta edukia ebaluatzen ditugu, emandako informazioa barne, eta ea urteko kontuek zehatz irudikatzen dituzten transakzioak eta azpian dauden egitateak.

Entitateko gobernu organoarekin harremanetan aritzen gara gai hauen inguruan, besteak beste: planifikatutako auditoretza-proben norainokoa eta haiek egiteko unea, fiskalizazioan aurkitutako gorabehera adierazgarriak, eta fiskalizazioan zehar identifikatzen ahal ditugun barne-kontroleko akats adierazgarriak.

VIII. Aurreko txostenetan emandako gomendioen jarraipena

Aurreko txostenetan jasotako gomendio garrantzitsu hauek betetzeko neurriak hartu dira fiskalizatutako ekitaldian:

* *Neurri egokiak hartzea aurreikusten diren lanpostu hutsak behin betiko betetzeko, 20/2021 Legean ezartzen den bezala. Helburua da aldi baterako lanaren gehieneko tasa egiturazko lanpostuen ehuneko zortzitik behera ekartzea, aplikatu behar den esparru berrian ezarritako baldintzak eta epeak betez betiere.[[1]](#footnote-1)*
* *Kontratazioa planifikatzea epeak prestazio motaren arabera egokitzeko moduan, horrela behar beste denbora lehenago izapidetu ahal izateko lizitazioak, Kontratu Publikoei buruzko Foru Legearen 71.1 artikuluan ezarritako prozeduren arabera. Helburua da lizitatzaileen arteko lehia nahikoa bermatzea, zerbitzuen adjudikazioan kalitatearen eta prezioaren arteko erlaziorik onena bermatzeko mekanismo gisa[[2]](#footnote-2).*

Aurreko ekitaldietako txostenetan jasotako gomendio garrantzitsu hauek lehengoan diraute:

* *Nafarroako Parlamentuko plantilla organikoan dauden lanpostu hutsak deialdi publikoaren bidez betetzeko hasitako egintzekin jarraitzea, aplikatu beharreko araudiari jarraikiz lanpostu horiek behin betiko betetzeko.*
* *Adjudikazio-hartzaile izateko proposatua izanen den pertsonak kontrataziorako baldintzak egiazki betetzen dituela frogatzeko aurkeztu beharko dituen agiri guztiak aipatzea administrazio klausula partikularren agirietan.*
* *Gomendatzen dugu, talde parlamentarioei ematen zaizkien dirulaguntzen izaera finalista dela-eta, azter dadila alderdi politikoekiko lankidetza harremanak hitzarmenen bidez formalizatzeko aukera. Hitzarmen horietan jasoko lirateke alderdi politikoek taldeei ematen ahal dizkieten zerbitzuak, beren balorazio ekonomikoarekin, bai eta zerbitzu horien kostua konpentsatzeko taldeek urtero egin behar duten ekarpenaren zenbatekoa ere.*

Gainera, finantza-fiskalizazioaren eta legeria betetzearen fiskalizazioaren emaitza gisa, beste gomendio batzuk jaso dira txosten honen 4. gehigarrian (beste ohar eta aurkikuntza batzuei buruzkoan).

Txosten hau, araudi indardunak ezarritako izapideak bete ondoren, auditore Begoña Herrera Isasik proposatuta egin da, bera izan baita lan honen arduraduna.

*(Ignacio Cabeza del Salvador Nafarroako Kontuen Ganberako lehendakariak alboan ageri den egunean elektronikoki sinatua)*

1. gehigarria. Nafarroako Parlamentuaren 2022ko urteko kontuen laburpena

1.1 2022ko aurrekontuaren likidazioaren egoera-orria 2022

Gastu-aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Gastuak | Hasierako kredituak | Aldaketa | Behin betiko kredituak | ABG | Betetakoa  % | Ordainketak |
| 1. Langileria gastuak | 8.296.912 |  | 8.296.912 | 7.573.682 | 91 | 7.573.682 |
| 2. Ondasun arruntak eta zerbitzuak erostea | 2.454.425 | 78.454 | 2.532.879 | 1.590.552 | 63 | 1.447.025 |
| 4. Transferentzia arruntak | 3.239.433 | 41.495 | 3.280.928 | 3.099.440 | 94 | 3.074.095 |
| 5. Kontaketa orokorra eta bestelako ustekabekoak | 147.297 | -61.595 | 85.702 | 0 | 0 | 0 |
| 6. Inbertsio errealak | 739.010 | 325.907 | 1.064.917 | 261.937 | 25 | 89.609 |
| 8. Finantza-aktiboak | 57.795 |  | 57.795 | 16.316 | 28 | 16.316 |
| 9. Finantza-pasiboak | 3.005 | 595 | 3.600 | 3.600 | 100 | 3.600 |
| Gastuak, guztira | 14.937.877 | 384.857 | 15.322.734 | 12.545.528 | 82 | 12.204.327 |

Diru-sarreren aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Diru-sarrerak | Hasierako aurreikuspena | Aldak. | Behin betiko  aurreikuspena | AEG | Betetakoa  % | Kobrantzak |
| 3. Tasak eta bestelako diru-sarrerak | 2.860 |  | 2.860 | 88.028 | 3.078 | 88.028 |
| 4. Transferentzia arruntak | 14.135.197 |  | 14.135.197 | 14.135.197 | 100 | 14.135.197 |
| 5. Ondare-sarrerak | 10 |  | 10 | 0 | 0 | 0 |
| 7. Kapital-transferentziak | 776.205 |  | 776.205 | 776.205 | 100 | 776.205 |
| 8. Finantza-aktiboak | 23.010 | 384.857 | 407.867 | 16.468 | 4 | 16.468 |
| 9. Finantza-pasiboak | 595 |  | 595 | 3.002 | 505 | 3.002 |
| Diru-sarrerak, guztira | 14.937.877 | 384.857 | 15.322.734 | 15.018.901 | 98 | 15.018.900 |

1.1 2022ko aurrekontuaren likidazioaren egoera-orria 2222

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | | | 2021 | |  |  | | | 2022 | | |  |
| Kontzeptuak | Aitortutako eskubide garbiak | | | Aitortutako betebehar garbiak | | | | Aurrekontu-emaitza | | Aitortutako eskubide garbiak | Aitortutako betebehar garbiak | | | Aurrekontu-emaitza | | |
| a. Eragiketa arruntak (1. kapitulutik 5. kapitulura) | | 13.823.695 | 11.700.128 | | | | | 2.123.567 | | 14.223.225 | 12.263.674 | | | 1.959.551 | | |
| b. Kapital-eragiketak (6. eta 7. kapituluak) | | 816.205 | 260.002 | | | | | 556.203 | | 776.205 | 261.937 | | | 514.268 | | |
| 1. Eragiketa ez-finantzarioak guztira (a+b) | | 14.639.900 | 11.960.129 | | | | | 2.679.770 | | 14.999.430 | 12.525.611 | | | 2.473.819 | | |
| c. Finantza-aktiboak (8. kapitulua) | | 28.820 | 21.153 | | | | | 7.666 | | 16.468 | 16.317 | | | 151 | | |
| d. Finantza-pasiboak (9. kapitulua) | | 1.583 | 0 | | | | | 1.583 | | 3.002 | 3.600 | | | -598 | | |
| 2. Finantza-eragiketak, guztira (c+d) | | 30.403 | 21.153 | | | | | 9.250 | | 19.470 | 19.917 | | | -446 | | |
| I. Ekitaldiko aurrekontu-emaitza (1+2) | 14.670.303 | | | 11.981.283 | | | | 2.689.020 | | 15.018.900 | 12.545.528 | | | 2.473.373 | | |
| Doikuntzak |  | | | | |  | |  | |  | |  | | |  | |
| 3. Gehitutako kredituak finantzatzeko funtsak | | | | |  | | | 368.246 | |  | | 384.857 | | |  | |
| 4. Ekitaldiko finantzaketa-desbideratze negatiboak | | | | |  | | | - | |  | | - | | |  | |
| 5. Ekitaldiko finantzaketa-desbideratze positiboak | | | | |  | | | 384.857 | |  | | 267.262 | | |  | |
| II. Doikuntzak, guztira (3+4-5) | | | | |  | | | -16.611 | |  | | 117.596 | | |  | |
| Aurrekontu-emaitza doitua (I+II) | | | | | | | | 2.672.409 | |  | |  | | | 2.590.968 | |
|  | | | | | | | |  | |  | |  | | |  | |
| Foru Ogasunari Itzultzeko Zenbatekoa | | | | | | | | 2.672.409 | |  | |  | | | 2.590.968 | |

1.3 2022ko abenduaren 31ko diruzaintza-gerakina

|  |  |  |  |  |
| --- | --- | --- | --- | --- |
| Osagaiak | 2021 | | 2022 | |
| 1. Funts likidoak |  | 3.380.160 |  | 3.763.663 |
| 2.(+) Kobratzeko dauden eskubideak |  | 0 |  | 315 |
| (+) Aurrekontukoak ez diren eragiketetatik |  | 0 |  | 315 |
| 3.(-) Ordaintzeko dauden betebeharrak |  | 2.995.303 |  | 3.496.716 |
| (+) Ekitaldiko aurrekontutik  (+) Aurrekontukoak ez diren eragiketetatik |  | 204.371 |  | 341.200 |
|  | 2.790.932\* |  | 3.155.516\* |
| I. Diruzaintza-gerakina, guztira (1+2-3) |  | 384.857 |  | 267.262 |
| II. Finantzaketa atxikiaren gaindikina  III. Saldo kobragaitzak  IV. Diruzaintza-gerakin atxikigabea (I-II-III) |  | 384.857 |  | 267.262 |
|  | 0 |  | 0 |
|  | 0 |  | 0 |

\* Foru Ogasunari itzuli beharreko funtsak jasotzen ditu.

1.4. 2022ko abenduaren 31kobalantzea

(Emaitza aplikatu ondoren)

|  |  |  |
| --- | --- | --- |
|  | 2021 | 2022 |
| AKTIBOA, GUZTIRA | 18.961.229 | 18.736.084 |
| A) Aktibo ez-korrontea | 15.571.551 | 14.955.840 |
| **I. Ibilgetu ukiezin garbia** | **103.753** | **138.977** |
| 3. Aplikazio informatikoak | 102.026 | 137.486 |
| 2060-2806. Aplikazio informatikoak | 102.026 | 137.486 |
| 5. Bestelako ibilgetu ukiezina | 1.727 | 1.491 |
| 2090-2809. Bestelako ibilgetu immateriala | 1.727 | 1.491 |
| **II. Ibilgetu material garbia** | **15.447.748** | **14.803.713** |
| 2. Eraikuntzak | 12.369.221 | 11.816.176 |
| 2110-2811. Eraikinak eta bestelako eraikuntzak | 12.369.221 | 11.816.176 |
| 5. Bestelako ibilgetu materiala | 3.068.726 | 2.987.537 |
| 2140-2814. Makineria eta tresnak | 824.870 | 789.174 |
| 2150-2815. Garraio-osagaiak | 0 | 0 |
| 2160-2816. Altzariak eta tresneria | 17.054 | 14.197 |
| 2170-2817. Informazio-prozesuetako ekipamenduak | 382.755 | 274.024 |
| 2190-2819. Bestelako ibilgetu materiala | 1.844.047 | 1.910.142 |
| 6.Aribideko ibilgetua | 9.801 | 0 |
| 2340-Aribideko ibilgetua | 9.801 | 0 |
| **V. Epe luzeko finantza-inbertsioak** | **20.051** | **13.150** |
| 4. Bestelako finantza-inbertsioak | 20.051 | 13.150 |
| 2540. Epe luzeko maileguak | 20.051 | 13.150 |
| B) Aktibo korrontea | 3.389.677 | 3.780.244 |
| **III. Zordunak eta kobratzeko dauden beste kontu batzuk** | **0** | **315** |
| 3.Administrazio publikoak | 0 | 315 |
| 4709 – Ogasun Publikoa zordun, kontzeptu fiskalak direla eta | 0 | 0 |
| 4490 – Beste zordun batzuk | 0 | 315 |
| **V. Epe laburreko finantza-inbertsioak** | **9.517** | **16.266** |
| 4.Bestelako finantza-inbertsioak | 9.517 | 16.266 |
| 5440-534. Epe laburreko maileguak, aurrerakinak | 9.517 | 16.266 |
| **VII. Eskudirua eta beste aktibo likido baliokide batzuk** | **3.380.160** | **3.763.663** |
| 1. Kutxa | 3.778 | 1.665 |
| 5700 – Kutxako eskudirua | 3.778 | 1.665 |
| 2. Bankuak eta kreditu-erakundeak | 3.376.382 | 3.761.998 |
| 5711 – Rural Kutxako kontu korrontea | 3.376.382 | 3.761.998 |
| ORDENA-KONTUAK | 20.353 | 16.554 |
| Abalak eta bermeak | 20.353 | 16.554 |
| 0520 – Jasotako abalak | 20.353 | 16.554 |

|  |  |  |
| --- | --- | --- |
|  | 2021 | 2022 |
| PASIBOA, GUZTIRA | 18.961.229 | 18.736.084 |
| A) Ondare garbia | 15.947.811 | 15.221.851 |
| **I. Jarritako ondarea** | **13.696.238** | **13.127.974** |
| 1000. Ondarea | 6.991.953 | 6.423.689 |
| 1001-1070. Atxikipen gisa jasotako ondarea | 6.704.285 | 6.704.285 |
| **II. Sortutako ondarea** | **2.251.573** | **2.093.877** |
| 2.Ekitaldiko emaitzak | 384.857 | 267.262 |
| 1291. Atxikitako funtsak, aplikatzeko daudenak | 384.857 | 267.262 |
| **IV. Emaitzei aplikatzeko zain dauden beste ondare-gehikuntza batzuk** | **1.866.716** | **1.826.615** |
| 1300.Dirulaguntzak | 1.866.716 | 1.826.615 |
| **B) Pasibo ez-korrontea** | **12.115** | **12.115** |
| 1800. Epe luzeko fidantzak | 12.115 | 12.115 |
| **C) Pasibo korrontea** | **3.001.303** | **3.502.118** |
| **I. Epe laburreko zuzkidurak. Epe laburreko zorrak** | **0** | **0** |
| **II. Epe laburreko zorrak** | **6.000** | **5.402** |
| 4.Bestelako zorrak | 6.000 | 5.402 |
| 5600.Jasotako epe laburreko fidantzak eta gordailuak | 6.000 | 5.402 |
| **IV. Hartzekodunak eta ordainkizun dauden beste kontu batzuk** | **2.995.303** | **3.496.716** |
| 1.Kudeaketa-eragiketengatiko hartzekodunak | 204.371 | 341.200 |
| 4000. Aitortutako betebeharren hartzekodunak, aurtengo aurrekontuan | 204.371 | 341.200 |
| 4199 – Beste hartzekodun batzuk | 0 | 0 |
| 3.Administrazio publikoak | 2.790.932 | 3.155.516 |
| 4750. Ogasun Publikoa hartzekodun, PFEZa dela eta | 0 | 430.335 |
| 4751. Ogasun Publikoa Eskubide pasiboengatik hartzekodun | 0 | 4.422 |
| 4752. Ogasun Publikoa Erabilera bereziaren hartzekodun | 0 | 0 |
| 4760. Ogasuna hartzekodun, kredituen itzulketa dela eta | 2.672.409 | 2.591.076 |
| 4770. Gizarte Segurantza hartzekodun | 118.524 | 129.683 |
| ORDENA-KONTUAK | 20.353 | 16.554 |
| Abalak eta bermeak | 20.353 | 16.554 |
| 0570 Abal-emaileak | 20.353 | 16.554 |

2022ko ekonomia- eta ondare-emaitzarenkontua

|  |  |  |
| --- | --- | --- |
|  | 2021 | 2022 |
| 2. Jasotako transferentziak eta dirulaguntzak | 14.601.293 | 14.951.503 |
| a) Ekitaldikoak | 14.601.293 | 14.951.503 |
| a.2) Transferentziak | 14.601.293 | 14.951.503 |
| 7500.Nafarroako Gobernuaren kapital-transferentziak | 854.073 | 816.306 |
| 7510.Nafarroako Gobernuaren transferentzia arruntak | 13.747.220 | 14.135.197 |
| 6. Kudeaketa arrunteko beste diru-sarrera batzuk | 76.475 | 88.028 |
| 7730.Itzulketak | 75.044 | 88.015 |
| 7770.Beste diru-sarrera batzuk | 1.390 | 0 |
| 7000. Argitalpenak saltzea | 40 | 14 |
| A) Kudeaketa arrunteko diru-sarrerak, guztira | 14.677.767 |  |
| 8. Langileria gastuak | 7.271.732 | 7.618.536 |
| a) Soldatak, lansariak eta antzekoak | 5.937.686 | 6.232.192 |
| 6400.Soldatak eta lansariak | 2.712.133 | 2.804.792 |
| 6401.Behin-behineko langileen soldatak | 572.610 | 583.644 |
| 6402.Parlamentarien dietak eta garraioak | 8.282 | 11.553 |
| 6409.Parlamentarien beste gizarte-gastu batzuk | 16.225 | 16.132 |
| 6410.Funtzionarioen soldatak | 2.587.224 | 2.740.306 |
| 6411.Langile kontratatuen soldatak | 54.498 | 73.148 |
| 6412.Bestelako dietak eta garraioak | 2.938 | 18.748 |
| b) Gizarte-zamak | 1.334.046 | 1.386.345 |
| 6420.Enplegu-emailearen kargura dagoen Gizarte Segurantza | 1.266.214 | 1.330.188 |
| 6449.Langileen beste gizarte-gastu batzuk | 51.608 | 40.025 |
| 9. Egindako transferentziak eta emandako dirulaguntzak | 3.008.824 | 3.099.440 |
| 6500.Transferentzia arruntak | 2.847.788 | 2.836.596 |
| 6510-Dirulaguntzak | 161.036 | 262.844 |
| 11. Kudeaketa arrunteko beste gastu batzuk | 1.419.571 | 1.545.697 |
| a) Hornidurak eta kanpoko zerbitzuak | 1.419.571 | 1.545.697 |
| c) Beste batzuk | 0 |  |
| 12. Ibilgetuaren amortizazioa | 874.510 | 870.748 |
| B) Kudeaketa arrunteko gastuak, guztira | 12.574.637 | 13.134.422 |
| **I. Kudeaketa arruntaren emaitza (aurrezkia edo desaurrezkia) (A-B)** | **2.103.130** | **1.905.109** |
| 13. Beste diru-sarrera batzuk | 0 |  |
| **II. Eragiketa ez-finantzarioen emaitza** | **2.103.130** | **1.905.109** |
| 15. Diru-sarrera finantzarioak | 0 |  |
| **III. Finantza-eragiketen emaitzak** | **0** |  |
| IV. Ekitaldiko emaitza garbia (aurrezkia edo desaurrezkia) (II+III) | 2.103.130 | 1.905.109 |

1.6 2022ko ondare garbian izandako aldaketen egoera-orria

|  |  |  |  |  |
| --- | --- | --- | --- | --- |
|  | Jarritako ondarea | Sortutako ondarea | Beste ondare-gehikuntza batzuk | Guztira |
| A. Amaierako ondare garbia, 2021 | 13.696.238 | 384.857 | 1.866.716 | 15.947.811 |
| B. Kontabilitate-irizpideetan izandako aldaketengatik eta akatsak zuzentzeko egindako doikuntzak | 0 | 0 |  | 0 |
| C. 2022ko hasierako ondare garbi doitua | 13.696.238 | 384.857 | 1.866.716 | 15.947.811 |
| D. 2022ko ondare garbiak izandako aldeak | -568.264 | -117.596 | -40.101 | -725.960 |
| Ekitaldian aitortutako diru-sarrerak eta gastuak | 0 | 267.262 | -40.101 | 227.161 |
| Ondare garbian izandako beste aldaketa batzuk | -568.264 | -384.857 |  | -953.121 |
| Amaierako ondare garbia, 2022 | 13.127.974 | 267.262 | 1.826.615 | 15.221.851 |

1.7 2022ko eskudiru-fluxuen egoera-orria2

|  |  |  |  |
| --- | --- | --- | --- |
|  |  | 2021 | 2022 |
| I. | KUDEAKETA-JARDUERETAKO ESKUDIRU-FLUXUAK |  |  |
|  | A) Kobrantzak: | 14.379.898 | 15.172.250 |
|  | 2. Jasotako transferentziak eta dirulaguntzak | 14.303.423 | 14.649.465 |
|  | 3. Salmenta garbiak eta zerbitzu-emateak | 40 | 14 |
|  | 6. Beste kobrantza batzuk | 76.434 | 522.771 |
|  | B) Ordainketak: | 14.144.506 | 14.960.628 |
|  | 7. Langileria gastuak | 7.150.929 | 7.485.466 |
|  | 8. Egindako transferentziak eta emandako dirulaguntzak | 2.981.856 | 3.074.095 |
|  | 10. Bestelako kudeaketa-gastuak | 1.247.689 | 1.405.557 |
|  | 13. Beste ordainketa batzuk | 2.764.031 | 2.995.510 |
|  | Kudeaketa-jarduerengatiko eskudiru-fluxu garbiak (+A-B) | 235.392 | 211.621 |
| II. | INBERTSIO-JARDUERETAKO ESKUDIRU-FLUXUAK |  |  |
|  | C) Kobrantzak: | 30.403 | 19.470 |
|  | 3. Inbertsio-jardueretako beste kobrantza batzuk | 30.403 | 19.470 |
|  | D) Ordainketak: | 277.914 | 109.526 |
|  | 4. Inbertsio errealen erosketa | 256.761 | 89.609 |
|  | 6. Inbertsio-jardueretako beste ordainketa batzuk | 21.153 | 19.917 |
|  | Inbertsio-jarduerengatiko eskudiru-fluxu garbiak (+C-D) | -247.511 | -90.055 |
| III. | FINANTZAKETA-JARDUERETAKO ESKUDIRU-FLUXUAK |  |  |
|  | E) Ondare-gehikuntzak | 260.002 | 261.937 |
|  | 1300. Finantza-ibilgetua finantzatzeko dirulaguntzak | 260.002 | 261.937 |
|  | G) Finantza-pasiboen kobrantza | 0 | 0 |
|  | Finantzaketa-jarduerengatiko eskudiru-fluxu garbiak | 260.002 | 261.937 |
| VI | ESKUDIRUAREN ETA HAREN BALIOKIDE DIREN AKTIBO LIKIDOEN IGOERA/JAITSIERA GARBIA EKITALDIAN (I+II+III) | 247.883 | 384.503 |
| Eskudirua eta haren baliokide diren aktibo likidoak ekitaldiaren hasieran | | 3.132.277 | 3.380.160 |
| Eskudirua eta haren baliokide diren aktibo likidoak ekitaldiaren bukaeran | | 3.380.160 | 3.764.663 |

2. gehigarria. Nafarroako Parlamentua

Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 11. artikuluaren arabera, Parlamentuak Nafarroako herria ordezkatzen du, legegintzarako ahalmena erabiltzen, Nafarroako aurrekontuak eta kontuak onesten, Foru Diputazioaren jarduera bultzatzen eta kontrolatzen, eta ordenamendu juridikoak esleitzen dizkion gainerako eginkizunak betetzen. 50 parlamentarik osatzen dute Parlamentua.

2019ko ekainaren 19an, X. legegintzaldia eratzeko bilkura egin zen sei talde politikorekin. Talde horiek 2019ko maiatzaren 26an egindako hauteskundeen emaitza dira, eta lortutako parlamentari-kopuruari dagokionez, taula honetan islatzen da egoera:

|  |  |  |
| --- | --- | --- |
| Alderdiak/koalizioak/elkarteak | Parlamentari kopurua | |
| Navarra Suma talde parlamentarioa | | 20 |
| Nafarroako Alderdi Sozialista talde parlamentarioa | | 11 |
| Geroa Bai talde parlamentarioa | | 9 |
| EH Bildu Nafarroa talde parlamentarioa | | 7 |
| Podemos-Ahal Dugu Nafarroa foru parlamentarien elkartea | | 2 |
| Izquierda-Ezkerra talde parlamentario mistoa | | 1 |
| Parlamentariak, guztira | | 50 |

Nafarroako Parlamentuaren aurrekontua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte bat dira.

2022ko ekitaldia ixtean, honako hauek ziren Nafarroako Parlamentuaren funtsezko datu ekonomikoak eta langile-arlokoak:

|  |  |  |  |
| --- | --- | --- | --- |
|  | Aitortutako eskubideak | Aitortutako betebeharrak | Langileak,  2022-12-31n |
| Nafarroako Parlamentua | 15.018.901 | 12.545.528 | 74 |

Gobernu-organoak Osoko Bilkura, Mahaia, Eledunen Batzarra eta Batzorde Iraunkorra dira. Txosten honen eranskinean Nafarroako Parlamentuaren organigrama ageri da.

3. eranskina Arau-esparrua

Nafarroako Parlamentuari 2022ko ekitaldian aplikatzekoa zaion arau-esparrua honako hau da:

* 13/1982 Lege Organikoa, abuztuaren 10ekoa, Nafarroako Foru Eraentza Berrezarri eta Hobetzeari buruzkoa.
* 20/2021 Legea, abenduaren 28koa, enplegu publikoan aldi baterako lana murrizteko presako neurriei buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 2/2018 Foru Legea, apirilaren 13koa, Kontratu Publikoei buruzkoa.
* 2/2022 Foru Lege-dekretua, maiatzaren 23koa, Nafarroako administrazio publikoetan 20/2021 Legetik eratorritako egonkortze prozesuak egiteko neurriei buruzkoa.
* Nafarroako Parlamentuko Erregelamenduaren Testu Bategina, Mahaiak 2011ko irailaren 12an hartutako Erabakiaren bidez onetsia.
* Nafarroako Parlamentuaren erregelamendu ekonomiko-finantzarioa, Parlamentuko Mahaiak 2020ko urtarrilaren 27an hartutako Erabakiaren bidez onetsia.
* Nafarroako Parlamentuaren Kontabilitate Plana, Nafarroako Parlamentuko Mahaiak 2012ko abenduaren 17an hartutako Erabakiaren bidez Kontabilitate Publikoko Plan Orokorrari egokitua.
* Nafarroako Parlamentuko Administrazioaren Antolaketari buruzko Erregelamendua, Parlamentuko Mahaiak 2021eko uztailaren 26an aldatua.
* Nafarroako Parlamentuko Langileen Estatutua, Parlamentuko Erregelamendu Batzordeak 1991ko martxoaren 20an hartutako Erabakiaren bidez onetsia.
* Parlamentarien ordainsariei buruzko araua, Parlamentuko Batzorde Iraunkorraren Mahaiak hartutako Erabakiaren bidez onetsia, eta haren geroko aldaketak.
* Behin-behineko langileen ordainsariei buruzko araua, Nafarroako Parlamentuko Mahaiaren 2012ko abenduaren 17ko Erabakiaz onetsia, eta haren urteroko eguneratzeak.
* Talde parlamentarioentzako ordainsariei buruzko araua, Parlamentuko Mahaiak 2019ko irailaren 2an hartutako Erabakiaren bidez onetsia.

4. eranskina Oharrak eta fiskalizazioaren aurkikuntza gehigarriak

Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gerta daitezkeenak.

Orobat gehitu ditugu Ganbera honen ustez Parlamentuaren kudeaketa ekonomiko-administratiboa hobetzeko beharrezkoak diren gomendioak.

4.1 Parlamentuaren aurrekontua

Parlamentuaren 2022rako hasierako aurrekontuak 14,94 milioi euroko diru-sarreren eta gastuen aurreikuspen hasierakoak jasotzen zituen.

Gastuetan eta diru-sarreretan goranzko aurrekontu-aldaketa batzuk egin ondoren, 380.000 eurokoak —hasierako kredituen ehuneko hiru egiten dute—, behin betiko gastu eta diru-sarrerek 15,32 milioi euro egiten dute.

Aurrekontu-likidazioa

2022an, gastuek 12,5 milioi euro egin zuten, betetze-maila ehuneko 82koa eta ordaintze-maila ehuneko 97koa izanik. Gastu horiek 2021ekoak baino ehuneko bost handiagoak izan ziren.

Aitortutako eskubide garbiek 15 milioi euro egiten dute, eta betetze- eta kobrantza-maila ehuneko 98 eta ehuneko 100 dira hurrenez hurren. Kasu honetan, 2021ekoekiko igoera ehuneko bikoa izan da.

Taula honetan ageri dira Parlamentuaren gastuen eta diru-sarreren xedea eta finantzaketa, ehunekoetan:

|  |  |  |  |
| --- | --- | --- | --- |
| Gastuaren izaera | Ehunekoa | Finantzatze-iturria | Ehunekoa |
| Langileak | 60 | Transferentzia arruntak | 94 |
| Transferentzia arruntak | 25 | Kapital-transferentziak | 5 |
| Ondasun arruntak eta zerbitzuak | 13 | Tasak eta prezio publikoak | 1 |
| Inbertsio errealak | 2 |  |  |
|  | 100 |  | 100 |

Ondoren, 2021eko eta 2022ko ekitaldietako aurrekontu-likidazioarekin zerikusia duten adierazle batzuen alderaketa erakusten dugu:

|  |  |  |  |
| --- | --- | --- | --- |
| Adierazlea | 2021 | 2022 | 2022/2020 aldea (%) |
| Aitortutako eskubideak, guztira | 14.670.303 | 15.018.901 | 2 |
| Aitortutako betebeharrak, guztira | 11.981.283 | 12.545.528 | 5 |
| Diru-sarrera arruntak (1. kapitulutik 5.era) | 13.823.695 | 14.223.225 | 3 |
| Funtzionamendu gastuak (1., 2. eta 4. kapituluak) | 11.700.128 | 12.263.674 | 5 |
| Kapital bidezko diru-sarrerak (6. eta 7. kapituluak) | 816.205 | 792.673 | -3 |
| Kapital-gastuak (6. kapitulua) | 260.002 | 261.937 | 1 |
| Aurrekontu-emaitza doitua | 2.672.409 | 2.590.968 | -3 |
| Diruzaintza-gerakina | 384.857 | 267.262 | -31 |

Aurreko bilakaeratik, honako hau azpimarratu behar dugu:

* 2022an aitortutako eskubideak 2021ekoak baino ehuneko bi gehiago izan ziren, nagusiki transferentzia arrunten hazkundearen ondorioz.
* 2022an aitortutako betebeharrak aurreko ekitaldikoak baino ehuneko bost gehiago izan ziren, funtzionamendu-gastuen hazkundearen ondorioz.
* Aurrekontu-emaitza doitua, 2,6 milioikoa, araudi indardunaren arabera Foru Ogasunari itzuli beharreko zenbatekoa da.
* 2022ko diruzaintza-gerakina 0,27 milioikoa da, eta ehuneko 31 jaitsi da 2021ekoarekin alderatuta.

4.2 Kudeaketa-alorrak

4.2.1 Alderdi orokorrak

Eledunen Batzarrak Nafarroako Parlamentuaren 2022rako aurrekontu-proiektua onetsi zuen 2021eko urrian. Nafarroako Aurrekontu Orokorrak, non Parlamentuaren aurrekontuak integratzen baitira, abenduaren 29ko 18/2021 Foru Legearen bidez onetsi ziren.

4.2.2 Langile-gastuak

Nafarroako Parlamentuaren langile-gastuek 7,57 milioi euro egin zuten 2022an, ehuneko 91ko betetze-mailarekin. Ekitaldian aitortutako betebehar guztien ehuneko 60 egiten dute.

2021eko ekitaldiarekin alderatuta, langileria-gastuek ehuneko lau egin zuten gora, jarraian xehakaturik azaltzen denez:

|  |  |  |  |
| --- | --- | --- | --- |
| Kontzeptua | ABG, 2021 | ABG, 2022 | 2022/2021 aldea (%) |
| Lehendakaritzaren ordainsariak | 74.041 | 76.632 | 3 |
| Parlamentarien ordainsariak | 2.558.058 | 2.649.797 | 4 |
| Parlamentari ohien ordainsariak | 0 | 0 | 0 |
| Parlamentarien dietak | 80.034 | 78.363 | -2 |
| Lehendakaritzako Kabineteko behin-behineko langileen ordainsariak | 97.145 | 100.545 | 3 |
| Behin-behineko langileen ordainsariak. Beste kargudun batzuk | 475.465 | 483.099 | 2 |
| Funtzionarioen ordainsariak | 1.617.349 | 1.633.630 | 1 |
| Aldi baterako lan-kontratudunen ordainsariak | 1.024.372 | 1.179.825 | 15 |
| Gizarte Segurantza | 737.758 | 792.800 | 7 |
| Parlamentarien Gizarte Segurantza | 528.455 | 537.388 | 2 |
| Beste hobekuntza sozial batzuk | 15.861 | 1.917 | -88 |
| Parlamentarien aseguruaren prima | 16.225 | 16.133 | -1 |
| Zerbitzuetako langileen aseguruen prima | 23.089 | 23.553 | 2 |
| Guztira | 7.247.854 | 7.573.682 | 4 |

Aldaketa esanguratsuenak berrikusi eta aztertu ditugu, eta egiaztatu dugu behar bezala oinarrituta eta dokumentatuta daudela.

*Plantilla organikoa*

Nafarroako Parlamentuaren 2022rako plantilla organikoa eta 2021eko abenduaren 31ko langile-zerrenda ez ziren onetsi; beraz, indarrean jarraitzen du 2021erako onetsitakoak. 2023. urterako plantilla organikoa eta 2022ko abenduaren 31ko langile-zerrenda 2023ko apirilaren 5eko 54. Nafarroako Parlamentuko Aldizkari Ofizialean argitaratu ziren.

Honako hauek dira lanpostuak, onetsitako azken plantilla organikoaren arabera:

|  |  |
| --- | --- |
| Sailkapena | 2022/12/31 |
| Funtzionarioak | 60 |
| Behin-behineko langileak | 3 |
| Talde parlamentarioetako laguntzaileak | 13 |
| Guztira | 76 |

Funtzionarioen lanpostuen 2022ko abenduaren 31ko egoera ikus daiteke taula honetan:

|  |  |
| --- | --- |
|  | 2022/12/31 |
| Plantillako lanpostuak | 60 |
| Beteta/Plaza erreserbatuta | 34 |
| Hutsik | 26 |
| Lanpostu hutsak, guztizkoaren aldean (%) | 43 |
| Bete diren lanpostu hutsak | 24 |
| Aldi baterako betetako lanpostu hutsak (%) | 92 |

Aldi baterako langileen tasa 2022aren amaieran ehuneko 43 zen; tasa horrek aldi baterako lanaren maila handia erakusten du. 26 postu huts daude, eta horietatik 24 behin-behinekoz beteta daude.

2022ko abenduaren 31n, honako langile publiko hauek lan egiten zuten Nafarroako Parlamentuan:

|  |  |
| --- | --- |
| Langileak | 2022/12/31 |
| Funtzionarioak | 30 |
| Administrazio-kontratudun langileak | 24 |
| **Guztira** | **54** |
| Langile kontratatuak/langile guztiak (%) | 44 |

Taula horri eta beraren analisiaren ondorioei dagokienez, ez dira jaso aldi baterako ordezkapenetarako kontratazioak, ez behin-behineko langileak, ezta talde parlamentarioetako laguntzaileak ere.

Egiaztatu dugu araudiaren araberakoak direla foru parlamentarietatik lagin batek jasotako ordainsariak. 2022an ez zen karguoste-ordainsaririk ordaindu.

Parlamentuko langileen nominen lagin bat berrikusi dugu eta ondorioztatu dugu ezen, oro har, ordaindutako lansariak bat datozela plantilla organikoaren arabera betetzen dituzten lanpostuekin eta kasuan kasuko inguruabar administratibo eta familiarrekin, eta araudian ezarritakoaren araberakoak direla. Familia laguntza langileak aurkeztutako erantzukizunpeko adierazpenaren arabera ordaintzen da, ondoren egiaztapenik gabe.

Era berean, bi transkribatzaile-postu, funtzionario-araubidekoak, betetze aldera 2022an egindako deialdia aztertu dugu, eta izapidea zuzena izan da, merezimendu-, gaitasun- eta publikotasun-printzipioen araberakoa.

Aztertu dugu aldi baterako enplegua egonkortzeko prozesua abenduaren 28ko 20/2021 Legean, enplegu publikoan aldibaterakotasuna murrizteko presako neurriei buruzkoan, jasotako betekizun eta epeen araberakoa den. Honako alderdi hauek nabarmendu behar ditugu:

* Parlamentuko Mahaiak erabaki bat hartu zuen 2022ko maiatzaren 30ean, zeinaren bidez adierazten baitira aldi baterako enplegua egonkortzeko prozesuei loturik dauden plantilla organikoko lanpostuak. Guztira, sei lanpostu huts dira 20/2021 Legeak ukitutakoak; horietatik lautan merezimendu-lehiaketaren hautapen-sistema baliatuko da eta bitan, berriz, oposizio-lehiaketa. Egiaztatu dugu erabakian sartutako postuek araudian ezarritako baldintzak betetzen dituztela.
* Lanpostu horiek betetzeko deialdiak abenduaren 15eko Nafarroako Parlamentuko Aldizkari Ofizialean argitaratu ziren, legeak ezarritakoarekin bat, hark ezarritako epemuga 2022ko abenduaren 31 baitzen. Deialdiak araudiaren araberakoak direla egiaztatu dugu.
* 2023ko maiatzaren 12an argitaratu ziren lau postu huts betetzeko merezimendu lehiaketaren bidezko salbuespenezko deialdiari zegozkion izendapenak.

Egonkortze prozesuaren eta transkribatzaile-postuak betetzeko deialdiaren ebazpenaren ondorioz, behin-behinekotasun tasa ehuneko 30ekoa da, honako taula honetan zehazten denez:

|  |  |
| --- | --- |
| Aldi baterako betetze-tasa |  |
| Lanpostu hutsak 2022/12/31n | 26 |
| Egonkortze prozesuan deitutako lanpostuak | 6 |
| Transkribatzaile izateko deituriko lanpostuak | 2 |
| Lanpostu betegabeak, guztira | 18 |
| Lanpostu hutsak lanpostu guztien gainean (%) | 30 |

Horrenbestez, beharrezkoa da enplegu publikorako deialdi berriak egiten jarraitzea, aldi baterako betetze-tasa egiturazko lanpostuen ehuneko zortzitik behera jaisteko, hori baita 20/2021 Legeak ezartzen duen helburua.

Horren haritik, 2013ko maiatzaren 5ean, Parlamentuak amaitu du hamar administrari-postu huts betetzeko barne mugikortasun horizontaleko prozedura eta aurreikusten da hurrengo hilabeteetan postu horiek behin betikoz betetzeko deialdi publikoa eginen duela.

Txosten honetako “Muntako gomendioak” izeneko atalean hori dela-eta esandakoaz gain, honako hau gomendatzen dugu:

* *1. Nafarroako Parlamentuaren zerbitzuko langileen plantilla organikoa urtero onestea.*
* *Erantzukizunpeko adierazpenak egiaztatzeko, kontrolatzeko eta ikuskatzeko ahalmenak erabiltzea, Administrazio Prozedura Erkidearen urriaren 1eko 39/2015 Legearen 69. artikuluan aurreikusitakoaren arabera.*

4.2.3. Ondasun eta zerbitzuetan egindako gastu arruntak

Parlamentuaren ondasun eta zerbitzuetako gastu arruntak 1,6 milioi eurokoak izan ziren, eta gastu guztien ehuneko 13 egiten dute; haien betetze-maila behin betiko kredituen ehuneko 63koa izan zen. Kapitulu horretako gastuak 2021ekoak baino ehuneko 21 handiagoak izan ziren, gehienbat energia horniduren prezioaren igoera dela-eta.

Gastu eta zerbitzuetako gastu arrunten kontzeptu nagusiak, eta haien eta aurreko ekitaldikoen arteko alderaketa, honakoak dira:

|  |  |  |  |
| --- | --- | --- | --- |
| Kontzeptu ekonomikoa | ABG, 2021 | ABG, 2022 | 2022/2021 aldea (%) |
| Garbitze- eta txukuntze-zerbitzuak | 305.796 | 328.064 | 7 |
| Hornidurak | 155.974 | 262.938 | 69 |
| Egindako beste lan batzuk | 257.980 | 209.999 | -19 |
| Informazio zerbitzuak | 157.921 | 165.239 | 5 |
| Ekipamendu eta programa informatikoen konponketa eta mantentzea | 139.485 | 129.830 | -7 |

Honako gastu-lagin hau aztertu dugu:

|  |  |  |  |
| --- | --- | --- | --- |
| Kontzeptu ekonomikoa | ABG, 2021 | ABG, 2022 | 2022/2021 aldea (%) |
| Egindako beste lan batzuk | 257.980 | 209.999 | -19 |
| Hornidurak | 155.974 | 262.938 | 69 |
| Jarduera orokorrak: | 45.906 | 60.986 | 33 |

Egindako lanaren konklusioa da gastuak, oro har, zuzen kontabilizatuta eta justifikatuta daudela, eta araudian ezarritako epean ordaindu direla.

4.2.4 Transferentzia arruntetako gastuak

Parlamentuaren transferentzia arruntetako gastuak 3,10 milioi eurokoak izan ziren, eta gastu guztien ehuneko 25 egiten dute; haien betetze-maila behin betiko kredituen ehuneko 94koa izan zen. Kapitulu honetako gastuak 2021ekoen antzekoak izan ziren, eta ehuneko 3 egin zuten gora.

Talde parlamentarioei esleitutako partida berrikusi da, 2,84 milioi eurokoa, kapituluko gastuen ehuneko 92 hartzen duena, taldeen araberako honako xehetasun hauekin:

|  |  |
| --- | --- |
| Talde parlamentarioa | Zenbatekoa |
| Navarra Suma talde parlamentarioa | 934.716 |
| Nafarroako Alderdi Sozialista talde parlamentarioa | 599.508 |
| Geroa Bai talde parlamentarioa | 485.304 |
| EH Bildu Nafarroa talde parlamentarioa | 422.160 |
| Podemos-Ahal Dugu Nafarroa foru parlamentarien elkartea | 213.240 |
| Izquierda-Ezkerra talde parlamentario mistoa | 181.668 |
| Guztira | 2.836.596 |

Egiaztatu dugu talde parlamentarioei ordaindutako zenbatekoa Mahaiak 2022ko urtarrilaren 17an hartutako erabakiaren bidez onetsitako ordainsari ekonomikoei dagokiela.

Talde parlamentarioek 2022ko ekitaldiko dirulaguntzen kontabilitatea aurkezteko betebeharrari dagokionez, hauxe egiaztatu dugu:

* Talde parlamentarioek garai eta modu egokian informatzeko betebeharra bete dute.
* Kontu-hartzailetza eta Gai Ekonomikoetarako Zerbitzuak manuzko txostena egin du.
* Batzorde Iraunkorrak, 2023ko maiatzaren 2an, aipatu araudian eskatzen diren izapideak betetzat eman eta Parlamentuaren webgunean eta Parlamentuko Aldizkari Ofizialean argitaratzea baimendu zuen.

Talde parlamentarioek alderdi politikoei egiten dizkieten ekarpenei dagokienez, Kontuen Ganberak, Parlamentuaren 2021eko kontuei buruzko txostenean, gomendatu zuen talde parlamentarioen eta alderdi politikoen arteko lankidetza harremanak hitzarmenen bidez formaliza daitezela.

Gomendio horri jarraikiz, Kontu-hartzailetza eta Gai Ekonomikoetarako Zerbitzuak, Zerbitzu Juridikoen oniritziarekin, txosten bat egin zuen, non jasotzen baitzen talde parlamentarioen ordainsariei buruzko arauak aldatzeko proposamena. Taldeen urteko kontuez gainera, alderdi politikoekin sinatutako lankidetza-hitzarmenak eskatuko dira. Hitzarmen horietan jasoko dira alderdi politikoek taldeei ematen dizkieten zerbitzuak, bai eta horien balorazio ekonomikoa ere.

2023ko martxoaren 27an, Mahaiak erabaki zuen proposamen horren onespena atzeratzea heldu den legegintzaldiko Mahaia eta Eledunen Batzarra eratu arte.

Bestalde, adierazten dugu alderdi politikoen finantzaketaren fiskalizazioa Kontu Auzitegiari soilik dagokiola.

Xede hauek aurkeztu dituzte talde parlamentarioek:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Talde parlamentarioa | Zenbatekoa | Lotutako entitateei intsuldatzea (8/2007 LO, 2.e art.) | % | Funtzionamendu, antolamendu eta jarduera arrunteko gastuak | % | Emaitza | Gastu finantz. | Ekitaldiko emaitza |
| Navarra Suma talde parlamentarioa | 934.716 | 792.000 | 85 | 135.050 | 14 | 7.666 |  | 7.666 |
| Nafarroako Alderdi Sozialista talde parlamentarioa | 599.508 | 599.000 | 100 | 258 | 0 | 250 |  | 250 |
| Geroa Bai talde parlamentarioa | 485.304 | 485.366 | 100 |  | 0 | 62 |  | 62 |
| EH Bildu Nafarroa talde parlamentarioa | 422.160 | 421.161 | 100 |  | 0 | 999 | 921 | 78 |
| Podemos-Ahal Dugu Nafarroa foru parlamentarien elkartea | 213.240 | 209.052 | 98 | 2.284 | 1 | 1.904 |  | 1.904 |
| Izquierda-Ezkerra talde parlamentario mistoa | 181.668 | 176.400 | 97 | 1.058 | 1 | 4.210 |  | 4.210 |
| Guztira | 2.836.596 | 2.682.979 | 95 | 138.650 | 5 | 15.091 | 921 | 14.170 |

Halaber, honako aurrekontu-partida hauen betetzea aztertu dugu, bai eta aurreko ekitaldiarekin alderatuta izandako bilakaera ere:

|  |  |  |  |
| --- | --- | --- | --- |
| Kontzeptua | ABG, 2021 | ABG, 2022 | Aldea (%)  2022/2021 |
| Beste hitzarmen batzuk | 32.485 | 42.528 | 31 |
| Garapen- eta elkartasun-jardueretarako dirulaguntza | 67.004 | 94.396 | 41 |

Honako espediente hauek aztertu ditugu:

|  |  |  |  |  |  |
| --- | --- | --- | --- | --- | --- |
| Kontzeptua | Emandako zenbatekoa | Aurreratutako zenbatekoa | Justifikatutako gastua | Justifikatu gabeko gastua | Amaierako likidazioaren zenbatekoa/Itzulketa |
| Hitzarmena NUPekin. Nafarroaren Konstituzio historikoari buruzko jardunaldia | 5.500 |  | 4.225 | - | 4.225 |
| Hitzarmena NUPekin 2021-2030 aldirako Pobreziaren eta Desberdinkeriaren aurkako Nafarroako Ituna[[3]](#footnote-3) | 14.960 | 7.480 |  | - | - |
| Hitzarmena Euskaltzaindiarekin Euskarazko testuen erakusketa | 5.000 |  | 5.000 |  | 5.000 |
| Garapenerako hezkuntza-proiektuak egiteko dirulaguntzak | 11.000 | - |  | - | 11.000 |

Egiaztatu da ezen, orokorrean, berrikusitako gastuak zuzen baimendu, fiskalizatu, justifikatu eta kontabilizatu direla eta diru-laguntzak haiei buruzko arauetan ezarritakoaren arabera eman, justifikatu eta ordaindu direla.

4.2.5. Kontratazioa

Honako kontratu hauen adjudikatze-prozedura eta betetzea berrikusi ditugu:

|  |  |  |  |  |
| --- | --- | --- | --- | --- |
| Kontratua | Esleipen prozedura | Lizitazioaren zenbatekoa    (BEZik gabe) | Lizitatzaile kopurua | Adjudikazioaren zenbatekoa    (BEZik gabe) |
| Ikus-entzunezko zerbitzuen kontratazioa | Irekia, Europako atalasetik gora | 84.800 | 2 | 75.000 |
| Ikus-entzunezko informazio zerbitzuen kontratazioa | Negoziatua, lizitazio deialdirik gabe | - | 1 | 48.400 |
| ÁGORA G-ONCErekin integratzeko kontratua | Negoziatua, lizitazio deialdirik gabe | - | 1 | 225.922 |
| Kontratua | Esleipen prozedura | Lizitazioaren zenbatekoa    (BEZik gabe) | Eskaintza kopurua | Fakturatutako zenbatekoa  (BEZik gabe) |
| *La LORAFNA 40 años después* liburuaren edizioa | Munta txikiko kontratua | - | 0 | 10.108 |
| Parlamentuko langileen ordutegiaren eta bertaratzearen kontrolerako aplikazio informatikoa gaurkotzea | Munta txikiko kontratua | - | 0 | 5.006 |
| Webgunearen, Intranetaren eta Parlamentu Irekiaren mantentze-lanak eta euskarria | Munta txikiko kontratua | - | 0 | 6.057 |

Oro har, aipatu kontratuen espedienteak Kontratu Publikoei buruzko apirilaren 13ko 2/2018 Foru Legearen (aurrerantzean, KPFL) eta Parlamentuaren Erregelamendu Ekonomiko-finantzarioaren arabera izapidetu dira. Haietatik datozen gastuak onetsita, fiskalizatuta, justifikatuta eta zuzen kontabilizatuta daude, eta araudian ezarritako epeetan ordaindu dira. Halere, honako hau aipatu behar dugu:

* Pleguetan ez da exekuzio baldintza berezirik ezarri. Espedienteetan ez daude jasota hura justifikatzen duten arrazoiak.
* Lizitazio deialdirik gabeko prozedura negoziatu bidez izapidetutako kontratuetan ez dago jasota, kontratua formalizatu aurretik, adjudikazioduna kontratatzeko debekuaren egoeran ez dagoelako egiaztapena. Zehazki, ez dago jasota tributu-betebeharrak eta Gizarte Segurantzarekiko betebeharrak egunean izateari buruzko ziurtagiria. Horrenbestez, “Gomendioen jarraipena” izeneko atalean jasotako gomendioak indarrean egoten jarraitzen du.
* Munta txikiko kontratuetarako araubide orokorrari dagokionez, nabarmentzen dugu, Parlamentuaren Erregelamendu Ekonomiko-finantzarioaren eta KPFLaren arabera, prozedura hori soilik dela egokia zerbitzuen edo segidako zerbitzu-emateen balio kalkulatuak legez ezarritako muga gainditzen ez duenean.

Horrekin lotuta, aurreko ekitaldiari buruz egin genuen txostenak kafetegi zerbitzua eta argazki zerbitzua lizitatzeko gomendioa jasotzen zuen. Gomendio horri dagokionez, hauxe esan behar dugu:

* Argazki zerbitzua 2022an lizitatu zen eta eman gabe geratu zen. Geroago, 2023an esleitu da prozedura ireki baten bidez.
* Kafetegi zerbitzua ez da lizitatu eta gomendioak indarrean egoten jarraitzen du.

Webgunearen mantentze-lanetarako eta euskarria emateko kontratuaren berrikuspena dela-eta esan behar dugu zerbitzu horren balio kalkulatuak, hurrengo 48 hilabeteetarako aurreikusitako gastua aintzat hartuta, KPFLaren arabera munta txikiko kontratuaren araubide berezia erabiltzea ahalbidetzen duen muga gainditzen duela. Horrenbestez, “Gomendioen jarraipena” izeneko atalean jasotako gomendioak indarrean egoten jarraitzen du.

Txosten honetako “Gomendioen jarraipena” izeneko atalean gai horri buruz adierazitakoaz gain, gomendatzen dugu espedientean jasotzea kontratuaren exekuzio baldintza bereziak ez ezartzearen arrazoiak.

4.2.6. Transferentzia arruntengatiko eta kapital-transferentziengatiko diru-sarrerak

Transferentzia arruntengatiko eta kapital-transferentziengatiko diru-sarrerak, hurrenez hurren, 14,14 eta 0,78 milioi eurokoak izan dira, diru-sarrera guztien ehuneko 99, eta horien betetze-maila ehuneko 100ekoa izan da.

|  |  |  |  |
| --- | --- | --- | --- |
| Kontzeptua | AEG 2021 | AEG 2022 | Aldea (%)  2022/2021 |
| Transferentzia arruntak | 13.747.220 | 14.135.197 | 3 |
| Kapital-transferentziak | 816.205 | 776.205 | -5 |

Horri dagokionez, egiaztatu dugu aurrekontu-informazioa bat datorrela Nafarroako Foru Komunitateko Administrazioak lortutakoarekin.

ERANSKINA. Nafarroako Parlamentuaren organigrama

MAHAIA

Mahaiko kideen idazkaria

Behin-behineko langilea (1)

Kabineteburua

Behin-behineko langilea (1)

1

KABINETEA

LEHENDAKARITZA

IDAZKARITZA NAGUSIA

Legelari nagusia

Mahaiko eta Eledunen Batzarreko adm. burua (1)

Administraria (1)

Prentsa Atala Protokolo Atala

Komunikazioko teknikaria (1) Protokoloko teknikaria (1)

Ikus-entzunezko Kom. teknik. (1) Administraria (1)

Administraria (1) Prot. Harrem. idazk. (1)

Kontu-hartzailetzako eginkizuna

Lehendakariaren idazkaria

Behin-behineko langilea (1)

Informatikako goi mailako teknikaria (1)

Sistema informatikoetako erdi mailako teknikaria (2)

Sistemen Atala

Sist. Inform. teknikari-ofiziala (1)

Ikus-entzunezkoen teknikari-ofiziala (1)

Legelariak (4)

Kudeaketa Parlamentarioko Atala

Administrariak (5)

Mantentze-lanetako ofiziala (1)

Gelazain nagusia (1)

Gelazainak (10)

Admin. Kudeaketako tekn. (2)

Kontu-hartzailetza eta Gai Ekonomikoetarako Zerbitzua

Zerbitzuburua (1)

Adm. Kud. tekn. (2)

Administrariak (2)

Informatika Zerbitzua

Ikus-entzunezko Sistemak eta Teknologia

Zerbitzuburua (1)

Zerbitzuburua (1)

Zerbitzu Orokorrak

Legelari nagusia (1)

Zerbitzu Juridikoak

Itzultzaileak (5)

Liburutegiko eta dokumentazioko laguntzaileak (2)

Administrariak (2)

Transkribatzaileak (6)

Zerbitzuburua (1)

Argitalpen, Artxibo, Liburutegi eta Dokumentazio Zerbitzua.

1. Ikus xehetasunak 4.2.2. eranskinean. [↑](#footnote-ref-1)
2. Ikus xehetasunak 4.2.5. eranskinean. [↑](#footnote-ref-2)
3. Behin betikoz likidatu gabe [↑](#footnote-ref-3)